laion/Wikipedia-Exotic huggingface dataset:
মোমবাতি গাছ

মোমবাতি গাছ (বৈজ্ঞানিক নাম: Parmentiera cereifera) বিগ্নোনিয়াসি পরিবারের একটি প্রজাতি। ক্যান্ডল ট্রি প্রচলিত নাম। কেউ কেউ তাকে ক্যান্ডল স্টিক ট্রি বলেও ডাকে। ফল গুলো অনেকটা মোমবাতির মত লম্বা বলে এর এরুপ নামকরণ। এটা দক্ষিণ আমেরিকার একটি বৃক্ষ। কিন্তু এটি উদ্ভিদ উদ্যান গুলিতে ও সাধারণত চাষ করা হয়। এই গাছ ৬ মিটার পর্যন্ত লম্বা হয়। ফলটি ৬০ সেন্টিমিটার দীর্ঘ হয়। মোমবাতির সঙ্গে ক্যান্ডল গাছের কোনো সম্পর্ক নেই। ফুল দেখতেও মোমবাতি আকৃতির নয়। তবে এর সবুজাভ হলুদরঙা আপেল ঘ্রাণের নলাকার মাংসল ফল দেখতে অনেকটা মোমবাতির মতো। সম্ভবত সে কারণেই গাছটির নাম মোমবাতি গাছ। মোমবাতি গাছের ফুল ফোটার অবস্থা খুব মজার। ফুল সরাসরি গাছের বাকল থেকে বের হয়। ক্যান্ডল ট্রির আরেক আকর্ষণ গাছের পাতা। উজ্জ্বল সবুজ তিন পাতার দুটি জোড়ায় জোড়ায় থাকে, অন্যটি দুই পাতার মধ্যিখানে, যার সৌন্দর্য বৃক্ষপ্রেমীদের সহজে আকর্ষণ করে। ক্যালাবাশ ট্রির আত্মীয়। কামরাঙা শিম আলফানসো আম সুরমা ফজলি Mitré, M. 1998. Parmentiera cereifera. In: IUCN 2012. IUCN Red List of Threatened Species. Version 2012.2. Downloaded on 10 June 2013. Peter F. Stevens (2001 onwards). "Bignoniaceae" At: Angiosperm Phylogeny Website. At: Botanical Databases At: Missouri Botanical Garden Website. (see বহিঃসংযোগ below) Vernon H. Heywood, Richard K. Brummitt, Ole Seberg, and Alastair Culham. Flowering Plant Families of the World. Firefly Books: Ontario, Canada. (2007). আইএসবিএন ৯৭৮-১-৫৫৪০৭-২০৬-৪. Lim, T. K. Parmentiera cereifera. Edible Medicinal and Non-Medicinal Plants: Volume 1, Fruits. Springer. 2012. pg. 512. উইকিপ্রজাতিতে-এ বিষয় সম্পর্কিত তথ্য রয়েছে: Parmentiera cereifera বিগ্নোনিয়াসি ওয়েব্যাক মেশিনে আর্কাইভকৃত ১৩ ডিসেম্বর ২০১০ তারিখে in L. Watson and M. J. Dallwitz (1992 onwards), উইকিমিডিয়া কমন্সে Parmentiera cereifera সংক্রান্ত মিডিয়া রয়েছে।
আলপনা হাবিব

আলপনা হাবিব হলেন একজন বাংলাদেশি রন্ধন বিশেষজ্ঞ ও রান্নার বই রচয়িতা। আলপনা হাবিব ১৯৬৬ সালের ২৬ সেপ্টেম্বর যুক্তরাজ্যের বার্মিংহামে জন্মগ্রহণ করেন। তিনি বেড়ে উঠেছেন ঢাকায়। তিনি ঢাকার হলিক্রস উচ্চ বালিকা বিদ্যালয় ও হলিক্রস কলেজ থেকে পড়াশোনা শেষ করার পর ঢাকা বিশ্ববিদ্যালয় থেকে মনোবিজ্ঞানে স্নাতক ও স্নাতকোত্তর ডিগ্রি লাভ করেন। রন্ধনশিল্পী হলেও তিনি থাই এয়ারওয়েজ ও সিঙ্গাপুর এয়ারলাইনসে চাকরি করেছেন। তার রান্নার হাতেখড়ি হয় ষষ্ঠ শ্রেণীতে থাকতে। তিনি রান্নার বিদ্যালয়ে রান্না শিক্ষা দিয়েছেন। দেশ টিভি, এনটিভি, এটিএন বাংলা এবং দীপ্ত টিভিতে তার রান্নার অনুষ্ঠান সম্প্রচারিত হয়েছে। ২০১২ সালে তিনি নিজস্ব ইউটিউব চ্যানেল খোলেন। তার আপলোড করা ভিডিওগুলো ২ কোটি বারেরও বেশি সংখ্যক বার দেখা হয়েছে। এছাড়া, তিনি দুরন্ত টিভিতে 'তীর লিটল শেফ' নামের অনুষ্ঠানে বিচারক হিসেবে দায়িত্ব পালন করেছেন। ২০১৭ সালে তিনি উইমেন ইন লিডারশিপ ও ব্র্যান্ড ফোরাম কর্তৃক ‘ইনস্পায়ারিং উইমেন ইন কুলিনারি আর্ট’ নির্বাচিত হন। ২০১৮ সালের ১৩ মে তার রচিত দ্বিভাষিক বই আলপনার রান্না (ইংরেজি:Alpana's Cooking) প্রকাশিত হয়। বইটি সম্পাদনা ও ভাষান্তর করেছিলেন আশফাক স্বপন। বইটির জন্য তিনি ২০১৯ সালে গোরমন্ড ওয়ার্ল্ড কুক বুক অ্যাওয়ার্ডস লাভ করেন। তিনি সৈয়দ আহসান হাবিবের সাথে বিবাহবন্ধনে আবদ্ধ হয়েছেন। সৈয়দ আহসান হাবিব একজন তড়িৎ প্রকৌশলী। তাদের অরিত্রি ও আদৃত নামের দুইটি সন্তান আছে। "Alpana Habib Popularising Bangladeshi cuisine"। The Daily Star। ২৬ সেপ্টেম্বর ২০১৬। সংগ্রহের তারিখ ২০ জুলাই ২০১৯।  "রান্নার অস্কার আনলেন আলপনা"। কালের কণ্ঠ। ২০ জুলাই ২০১৯। সংগ্রহের তারিখ ২০ জুলাই ২০১৯।  "Alpana Habib awarded the GOURMAND World Cookbook Award"। The Daily Star। ১৬ জুলাই ২০১৯। সংগ্রহের তারিখ ২০ জুলাই ২০১৯।  "শিশু-কিশোরদের জন্য 'তীর লিটল শেফ'র যাত্রা শুরু"। প্রথম আলো। ৫ নভেম্বর ২০১৮। সংগ্রহের তারিখ ২০ জুলাই ২০১৯।  "রন্ধনশিল্পী আলপনা হাবিবের রান্নার বইয়ের মোড়ক উন্মোচন"। ইত্তেফাক। ১৪ মে ২০১৮। ২০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৯।  "আলপনার রান্নার বই সবার কাছে সমাদৃত হবে"। বাংলানিউজ২৪.কম। ১৪ মে ২০১৮। ২০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৯।  "Alpana Habib launches cookbook"। The Daily Star। ২৩ মে ২০১৮। সংগ্রহের তারিখ ২০ জুলাই ২০১৯।  "Alpana Habib — "the happy homecook""। The Daily Star। ৩১ জুলাই ২০১৮। সংগ্রহের তারিখ ২০ জুলাই ২০১৯।  "গোরমন্ড ওয়ার্ল্ড কুকবুক অ্যাওয়ার্ড পেলেন আলপনা হাবিব"। ইত্তেফাক। ৯ জুলাই ২০১৯। সংগ্রহের তারিখ ২০ জুলাই ২০১৯।  "Gourmand Awards"। www.cookbookfair.com। সংগ্রহের তারিখ ২০ জুলাই ২০১৯।
ক্লাস্টার বিশ্লেষণ

ক্লাস্টার এমন বস্তুর একটি সেট গোষ্ঠীভুক্ত করার কাজ যা এই গোষ্ঠীতে (ক্লাস্টার বলা হয়) বস্তুগুলি অন্য গোষ্ঠীগুলির (ক্লাস্টার্স) তুলনায় একে অপরের সাথে আরও অনুরূপ। এটি অনুসন্ধানকারী ডেটা মাইনিংয়ের একটি প্রধান কাজ এবং পরিসংখ্যানগত ডেটা বিশ্লেষণের জন্য একটি সাধারণ কৌশল, যা অনেক ক্ষেত্রে ব্যবহৃত হয় যেমন মেশিন লার্নিং, প্যাটার্ন স্বীকৃতি, চিত্র বিশ্লেষণ, তথ্য পুনরুদ্ধার, বায়োইনফরম্যাটিক্স, ডেটা কম্প্রেশন এবং কম্পিউটার গ্রাফিক্স। ক্লাস্টার বিশ্লেষণ নিজেই একটি নির্দিষ্ট আলগোরিদিম নয়, কিন্তু সাধারণ কাজ সমাধান করা হবে। এটি বিভিন্ন অ্যালগরিদমগুলি দ্বারা অর্জন করা যেতে পারে যা একটি ক্লাস্টার গঠন করে এবং দক্ষতার সাথে কীভাবে তাদের খুঁজে বের করতে হয় তা বোঝার ক্ষেত্রে উল্লেখযোগ্যভাবে ভিন্ন। ক্লাস্টারগুলির জনপ্রিয় ধারণার মধ্যে ক্লাস্টার সদস্য, ডেটা স্পেসের ঘন এলাকায়, অন্তর বা নির্দিষ্ট পরিসংখ্যানগত বিতরণগুলির মধ্যে ছোট দূরত্ব সহ গোষ্ঠী অন্তর্ভুক্ত। ক্লাস্টারিং তাই একটি মাল্টি-উদ্দেশ্য অপ্টিমাইজেশান সমস্যা হিসাবে প্রণয়ন করা যেতে পারে। যথাযথ ক্লাস্টারিং অ্যালগরিদম এবং প্যারামিটার সেটিংস (ব্যবহারের জন্য দূরত্ব ফাংশন যেমন একটি ঘনত্ব থ্রেশহোল্ড বা প্রত্যাশিত ক্লাস্টারের প্যারামিটার সহ) পৃথক ডেটা সেট এবং ফলাফলগুলির উদ্দেশ্যে ব্যবহারে নির্ভর করে। ক্লাস্টার বিশ্লেষণ যেমন একটি স্বয়ংক্রিয় কাজ নয়, কিন্তু জ্ঞান আবিষ্কার বা ইন্টারেক্টিভ মাল্টি-উদ্দেশ্য অপটিমাইজেশনের একটি পুনরাবৃত্তিমূলক প্রক্রিয়া যা বিচার এবং ব্যর্থতার সাথে জড়িত। ফলাফলটি পূর্বনির্ধারিত বৈশিষ্ট্য অর্জন না হওয়া পর্যন্ত এটি ডেটা প্রপ্রোকাসিং এবং মডেল প্যারামিটারগুলিকে সংশোধন করতে প্রায়শই প্রয়োজনীয়। ক্লাস্টার শব্দটি ছাড়াও, স্বয়ংক্রিয় শ্রেণীকরণ, সংখ্যাসূচক শ্রেণিবিন্যাস, বট্রিওলজি (গ্রিক βότρυς "দ্রাক্ষারস" থেকে), টাইপোলজিকাল বিশ্লেষণ এবং সম্প্রদায় সনাক্তকরণ সহ একই অর্থ সহ অনেকগুলি পদ রয়েছে। সূক্ষ্ম পার্থক্যগুলি প্রায়ই ফলাফলগুলির ব্যবহারে হয়: ডেটা মাইনিংয়ের সময়, ফলাফলযুক্ত গোষ্ঠী আগ্রহের �%A
দ্য টাইমস গ্রুপ

বেনেট কোলেম্যান অ্যান্ড কোম্পানি লিমিটেড সাধারণত দ্য টাইমস গ্রুপ হিসেবে পরিচিত, ফিনানশিয়াল টাইমসহ ২০১৫ সালের মার্চ পর্যন্ত ভারতের সবচেয়ে বড় মিডিয়া গ্রুপ । ২০১৪ সালের মে মাসে ভারতের দ্য অডিট ব্যুরো অব সার্কুলেশন প্রতিবেদন করে যে ইংরেজি ভাষায় প্রকাশিত বিশ্বের সবচেয়ে বেশি বিক্রি হয়ে থাকে দ্য টাইমস অব ইন্ডিয়া, যার গড় বিক্রয় ৩,৩২১,৭০২ কপি। দ্য টাইমস গ্রুপ এর ১১,০০০-এর উপরে কর্মী রয়েছে এবং নীট আয় $১.৫ বিলিয়ন অতিক্রম করেছে। এই গ্রুপের অধীনস্থ টেলিভিশন চ্যানেল সমূহ মুভিজ নাউ এমএনএক্স এমএন প্লাস রোমেডি নাউ জুম টাইমস নাউ টাইমস নাউ ওয়ার্ল্ড মিরর নাউ ইটি নাউ "The BCCL empire—towering over the competition"। The Hoot। ২৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৯।  "Times Group may go for an IPO 'in the long run'"। Business Standard। ৬ অক্টোবর ২০১২।  "Bennett Coleman & Co. Ltd.: Private Company Information"। Bloomberg। সংগ্রহের তারিখ ৩০ জুলাই ২০১৮।  "BENNETT COLEMAN AND COMPANY LIMITED"। opencorporates.com। সংগ্রহের তারিখ ৩০ জুলাই ২০১৮।  James Crabtree, Mumbai (২৩ মার্চ ২০১৫)। "Uber in tie-up with Times of India digital arm"। Financial Times। সংগ্রহের তারিখ ২৪ মার্চ ২০১৫।  "Details of most circulated publications for the audit period July - December 2013"। Audit Bureau of Circulations। ২১ মে ২০১৪। সংগ্রহের তারিখ ২৪ মার্চ ২০১৫।  TimesNow। "Times - Movies and News Pack - Times Network News HD Premium Pack Price and Channel List"। TimesNow (ইংরেজি ভাষায়)। সংগ্রহের তারিখ ২০১৯-০৪-৩০।  Auletta, Ken (অক্টোবর ৮, ২০১২)। "Citizens Jain - Why India's newspaper industry is thriving."। The New Yorker। সংগ্রহের তারিখ ৩০ জুলাই ২০১৮।  Thakurta, Paranjoy Guha (নভেম্বর ১১, ২০১২)। "The Times, the Jains, and BCCL"। The Hoot। ৩০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৮।  দ্য টাইমস গ্রুপ প্রাতিষ্ঠানিক ওয়েবসাইট ওয়েব্যাক মেশিনে দ্য টাইমস অব ইন্ডিয়া গ্রুপ (জানুয়ারি ২৯, ২০১৫ তারিখে আর্কাইভকৃত) ওপেনকর্পোরেটে দলবদ্ধ দ্য টাইমস গ্রুপ কোম্পানি (ইংরেজি)
যোসেফ ম্যাকমাস্টার

যোসেফ এমিলি প্যাট্রিক ম্যাকমাস্টার (ইংরেজি: Joseph McMaster; জন্ম: ১৬ মার্চ, ১৮৬১ - মৃত্যু: ৭ জুন, ১৯২৯) কাউন্টি ডাউনের গিলফোর্ড এলাকায় জন্মগ্রহণকারী আইরিশ বংশোদ্ভূত প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন এমিলি ম্যাকমাস্টার নামে পরিচিত যোসেফ ম্যাকমাস্টার। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। ১৮৮৮-৮৯ মৌসুমে যোসেফ ম্যাকমাস্টারের প্রথম-শ্রেণীর খেলোয়াড়ী জীবন চলমান ছিল। তার সমগ্র খেলোয়াড়ী জীবন একটিমাত্র টেস্ট ও প্রথম-শ্রেণীর ক্রিকেট নিয়ে গড়া ছিল। ক্রিকেটের ইতিহাসে একটিমাত্র প্রথম-শ্রেণীর ক্রিকেটে খেলায় অংশগ্রহণের ন্যায় অনবদ্য ঘটনায় নিজেকে জড়িয়ে রেখেছেন। এ খেলাটিই পরবর্তীকালে টেস্ট খেলায় মর্যাদা লাভ করেছিল। এভাবেই তার প্রথম-শ্রেণীর খেলোয়াড়ী জীবন মাত্র দুইদিনেই শেষ হয়ে যায়। হ্যারো স্কুলে অধ্যয়ন করেন তিনি। বেশ কয়েকজন ক্লাব ক্রিকেটারের অন্যতম হিসেবে ১৮৮৮-৮৯ মৌসুমে ইংরেজ দলের সদস্যরূপে দক্ষিণ আফ্রিকা গমন করেছিলেন। অধিকাংশ প্রাদেশিক দলের বিপক্ষে ব্যাটসম্যান হিসেবে অংশ নিয়েছিলেন। তবে, কোনটিই প্রথম-শ্রেণীর মর্যাদাপ্রাপ্ত ছিল না। সাউথ ওয়েস্টার্ন ডিস্ট্রিক্টসের বিপক্ষে ব্যক্তিগত সর্বোচ্চ অপরাজিত ৩৪ রান তুলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ২৫ মার্চ, ১৮৮৯ তারিখে কেপটাউনে স্বাগতিক দক্ষিণ আফ্রিকা বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার পরের স্থানেই অবস্থান করছেন রেজিনাল্ড উড। ২৫ মার্চ, ১৮৮৯ তারিখে কেপটাউনে সিরিজের দ্বিতীয় টেস্ট খেলার জন্যে তাকে মনোনীত করা হয়েছিল। ইংল্যান্ড প্রথমে ব্যাটিং করে ২৯২ রান তুলে। নয় নম্বরে ব্যাটিংয়ে নামেন। প্রথম বলেই শূন্য রানে বিদেয় নেন তিনি। দক্ষিণ আফ্রিকার দুই ইনিংস ৪৭ ও ৪৩ রানে গুটিয়ে যায়। ইংরেজ তারকা ক্রিকেটার জনি ব্রিগসের ২৮ রান খরচায় ১৫ উইকেট লাভ খেলার উল্লেখযোগ্য ঘটনা ছিল। খেলাটি মাত্র দুইদিনেই শেষ হয়ে গিয়েছিল। ক্রিকেট খেলা থেকে অবসর গ্রহণের দুই মৌসুম পর দক্ষিণ আফ্রিকায় তিনটি প্রথম-শ্রেণীর খেলায় আম্পায়ারিত্ব করেন। ৭ জুন, ১৯২৯ তারিখে ৬৮ বছর বয়সে লন্ডনে যোসেফ ম্যাকমাস্টারের দেহাবসান ঘটে। "Herschelle the bully"। ESPN Cricinfo। সংগ্রহের তারিখ ২১ মার্চ ২০১৮।  South Western Districts v R.G. Warton's XI 1888-89 South Africa v England, Cape Town 1888-89 Emile McMaster as umpire ফিশ মার্কহাম ডেভিড আয়রনসাইড এক টেস্টের বিস্ময়কারী ইংরেজ টেস্ট ক্রিকেটারদের তালিকা ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা‎ ইএসপিএনক্রিকইনফোতে যোসেফ ম্যাকমাস্টার (ইংরেজি) ক্রিকেটআর্কাইভে যোসেফ ম্যাকমাস্টার (সদস্যতা প্রয়োজনীয়) (ইংরেজি)
গুল আহমেদ জুট মিলস লিমিটেড

গুল আহমেদ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল। এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার কুমিরা শিল্পাঞ্চলে অবস্থিত। এই শিল্প প্রতিষ্ঠানটি ১৯৬৬ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। এই বৃহদায়তন শিল্প-কমপ্লেক্সটি ৫১.৪৮ একর জায়গা জুড়ে অবস্থিত। এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ১,৭০০ শ্রমিক-কর্মকর্তা কর্মরত আছে। এই মিলে রয়েছে ১৪৪ হেসিয়ান, ১২৮ সেকিং ও ৬৯ সিবিসি লুম এবং গড়ে এর মাসিক উৎপাদন ক্ষমতা ১৬৬ মেট্রিক টন হেসিয়ান, ৪৭২ মেট্রিক টন সেকিং ও ১৬৭ মেট্রিক টন সিবিসি লুম। কার্পেট বেকিং কাপড় থলে। বাংলাদেশ পাটকল করপোরেশন; বাংলাদেশের পাটকলগুলোর তালিকা। "চট্টগ্রামের সীতাকুণ্ডে দুই ট্রাকের সংঘর্ষে নিহত ২"। দৈনিক ভোরের কাগজ - অনলাইন ভার্সন। ২৫ মে ২০১৮। সংগ্রহের তারিখ ২০ জুলাই ২০১৯।  "জনবল সংকটে চট্টগ্রামের ১০ রাষ্ট্রায়ত্ত পাটকল"। দৈনিক যুগান্তর। ৬ মার্চ ২০১৮। সংগ্রহের তারিখ ২০ জুলাই ২০১৯।  "রাষ্ট্রায়ত্ত ২৬ পাটকল আধুনিকায়ন করবে চীন"। দৈনিক বণিক বার্তা। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৯।  "গুল আহমেদ জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ মার্চ ২০১৫। সংগ্রহের তারিখ ২২ জুলাই ২০১৯।  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২১ জুলাই ২০১৯।  "সীতাকুণ্ডের জুট মিলস শ্রকিদের চরম দুর্দিন, সফল হচ্ছে না আন্দোলন"। সিপ্লাসটিভি - অনলাইন ভার্সন। ১৯ মে ২০১৯। সংগ্রহের তারিখ ২২ জুলাই ২০১৯। [স্থায়ীভাবে অকার্যকর সংযোগ] গুল আহমেদ জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।
ক্যোনিগ্‌স্‌জে (হ্রদ)

ক্যোনিগ্‌স্‌জে (জার্মান: Königssee; ক্যোনিক্স্‌জ়ে অর্থাৎ "রাজার হ্রদ") জার্মানির বায়ার্ন অঙ্গরাজ্যের সবচেয়ে দক্ষিণ-পূর্ব প্রান্তে জার্মান-অস্ট্রীয় সীমান্তে অবস্থিত একটি হ্রদ। হ্রদটি বায়ার্নের শোনাউ আম ক্যোনিগ্‌স্‌জে পৌর এলাকার বের্শ্‌টেসগাডেন শহরের কাছে, জার্মান আল্পস পর্বতমালাতে, অস্ট্রিয়ার জাল্‌ৎসবুর্গ শহরের ঠিক দক্ষিণে অবস্থিত। ক্যোনিগ্‌স্‌জে জার্মানির গভীরতম হ্রদ। সর্বশেষ বরফ যুগে হিমবাহের গলনের ফলে হ্রদটির সৃষ্টি হয়। এটি ৭.৭ কিমি দীর্ঘ এবং এর সর্বাধিক প্রস্থ ১.৭ কিমি। হ্রদটি প্রায় সর্বত্র ২০০০ মিটার উঁচু জার্মান আল্পস পর্বতমালার খাড়া সব পর্বত দিয়ে ঘেরা; কেবল একদিকে হ্রদটি থেকে ক্যোনিগ্‌স্‌জেয়ার আখে নামের একটি বহির্গামী ধারা ক্যোনিগ্‌স্‌জে গ্রামের পাশ দিয়ে বয়ে গেছে। হ্রদটি এর পরিষ্কার পানির জন্য বিখ্যাত। এটিকে জার্মানির সবচেয়ে পরিষ্কার হ্রদ হিসেবে দাবী করা হয়। ১৯০৯ সাল থেকে এখানে কেবলমাত্র বিদ্যুৎচালিত জলযান, বৈঠা কিংবা পাদানিচালিত নৌকা চালানোর অনুমতি আছে। হ্রদ ও তার আশেপাশের উদ্যানগুলি পর্বতারোহী এবং পর্যটকদের মধ্যে খুবই জনপ্রিয়। হ্রদের পশ্চিম তীরের মাঝ বরাবর সেন্ট বার্টোলোমে নামের খ্রিস্টানদের বিখ্যাত তীর্থস্থানীয় গির্জাটি অবস্থিত। প্রধান বন্দর, শোনাউ আম ক্যোনিগ্‌স্‌জে সেন্ট বার্টোলোমে গির্জা এবং ভাৎস্‌মান পর্বতের পূর্ব পার্শ্ব ক্যোনিগ্‌স্‌জে ওবার্‌জে এই জার্মান স্থাননামটির বাংলা প্রতিবর্ণীকরণে উইকিপেডিয়া:বাংলা ভাষায় জার্মান শব্দের প্রতিবর্ণীকরণ পৃষ্ঠায় ব্যাখ্যাকৃত নীতিমালা অনুসরণ করা হয়েছে। উইকিমিডিয়া কমন্সে ক্যোনিগ্‌স্‌জে (হ্রদ) সংক্রান্ত মিডিয়া রয়েছে।
এমএক্স প্লেয়ার

এমএক্স প্লেয়ার একটি ভারতীয় 'ওভার দ্য টপ' মাধ্যম এবং একটি বৈশ্বিক অফলাইন ভিডিও প্লেয়ার। এটি নির্মাণকারী প্রতিষ্ঠান জে২ ইন্টারএ্যাকটিভ এবং সত্ত্বাধিকারী দ্য টাইমস গ্রুপের ডিজিটাল মিডিয়া বিভাগ টাইমস ইন্টারনেট। শুধু ভারতেই এই প্লেয়ারের ৩৫০+ মিলিয়ন ব্যবহারকারী রয়েছে। ভারতে এমএক্স প্লেয়ারের ৩৫০ মিলিয়নেরও উপরে গ্রাহক রয়েছে। এটির বৈশ্বিকভাবে ৫০০ মিলিয়নেরও ব্যবহারকারী রয়েছে। Sharma, Chirali (ফেব্রুয়ারি ২০, ২০১৯)। "What's The Connection Between This New Desi Netflix And Korea?"।  "Times Internet acquires MX Player - Times of India"। The Times of India।  এমএক্স প্লেয়ার প্রাতিষ্ঠানিক ওয়েবসাইট
পুলিশ স্টাফ কলেজ

পুলিশ স্টাফ কলেজ বাংলাদেশ পুলিশের ১ম শ্রেণীর কর্মকর্তাদের সর্বোচ্চ দক্ষতা বৃদ্ধি প্রশিক্ষণ প্রদানের জন্য পুলিশ স্টাফ কলেজ অ্যাক্ট, ২০০২ এর অধীনে ১৬ নভেম্বর ২০০০ সাল মিরপুর ১৪ নম্বর সেক্টরে পুলিশ স্টাফ কলেজের কার্যক্রম শুরু হয়। বাংলাদেশের রাজধানী ঢাকার মিরপুর ১৪ নম্বর সেক্টরে ১৮ একর (৭৩,০০০ মি২) জমির উপর কমপ্লেক্স ও ঢাকা মহানগর পুলিশের পাবলিক অর্ডার ম্যানেজমেন্ট (পিওএম) বিভাগের আবাসিক এলাকায় অবস্থিত জাতীয় বিশ্ববিদ্যালয়ের অধিভুক্ত পুলিশ স্টাফ কলেজ। সিনিয়র পুলিশ কর্মকর্তাদের পেশাগত প্রশিক্ষণের জন্য ১৯৮০ দশকের শেষ দিকে পুলিশ কমিশন (১৯৭৭) পুলিশ স্টাফ কলেজ প্রতিষ্ঠার সুপারিশ করেন। ১৯৮৮-৮৯ সালে আরেকটি পুলিশ কমিশন রিপোর্টে সিনিয়র পুলিশ কর্মকর্তাদের জন্য সর্বোচ্চ দক্ষতা বৃদ্ধি প্রশিক্ষণ প্রদানের গুরুত্ব তোলে ধরা হয়। ঐ প্রতিবেদন অনুসরণ করে ১৯৯৪ সালে সরকারকে একটি আনুষ্ঠানিক প্রস্তাব পাঠানো হয় এবং ১৪ ডিসেম্বর ১৯৯৮ সালে সরকারের অনুমোদন আসে। সরকারি কর্মকর্তাদের দক্ষতা বৃদ্ধি, সমসাময়িক ঘটনা ও তথ্যাদির ব্যাপারে সম্যক ধারণা প্রদানের লক্ষ্যে পুলিশ স্টাফ কলেজের কার্যক্রম শুরু হয়। প্রশিক্ষণে অংশগ্রহণকারীদের গবেষণা সুবিধার জন্য কলেজের বই, জার্নাল, সাময়িকী এবং গবেষণা প্রতিবেদন রয়েছে। এএসপি এস. এএসপি অতিরিক্ত. এসপি এসপি অতিরিক্ত. ডিআইজি ডিআইজি আর্মড ফোর্সের শ্রেণি -১ কর্মকর্তা, স্পেশাল সিকিউরিটি ফোর্স (এসএসএফ), জাতীয় নিরাপত্তা গোয়েন্দা সংস্থা (এনএসআই) এবং স্বরাষ্ট্র মন্ত্রণালয়ের অধীনে থাকা অন্যান্য সিকিউরিটি ফোর্সের কর্মকর্তারা। সংশোধন কর্মকর্তা, বর্ডার গার্ড বাংলাদেশ (বিজিবি) কর্মকর্তা, ফায়ার সার্ভিস ও সিভিল ডিফেন্স অফিসার, নারকোটিক কন্ট্রোল বিভাগের (ডিএনসি) কর্মকর্তা ইত্যাদি। একজন এডি: ইন্সপেক্টর জেনারেল পদের কর্মকর্তা পুলিশ স্টাফ কলেজের রেক্টর হিসেবে দায়িত্ব পালন করেন। তিন অতিরিক্ত অতিরিক্ত পুলিশ সুপার, এক সিনিয়র সহকারী পুলিশ সুপার ও একজন সহকারী পুলিশ সুপার স্বরাষ্ট্রমন্ত্রীর নেতৃত্বে গভর্নর বোর্ড পরিচালনা করে কলেজ পরিচালনা করেন। "Preface"। ২০০৮-১২-০৪ তারিখে মূল থেকে আর্কাইভ করা। সংগ্রহের তারিখ ২০১০-০২-০২।  "Courses Offered to"। ২০১০-০১-১৭ তারিখে মূল থেকে আর্কাইভ করা। সংগ্রহের তারিখ ২০১০-০২-০২।
শ্রীরঞ্জিনী

শ্রীরঞ্জিনী (জন্মঃ জুন ১, ১৯৭১) হচ্ছেন ভারতের তামিল চলচ্চিত্র শিল্পের একজন সাপোর্টিং রোল অভিনেত্রী। তিনি কৈলাস বলচন্দ দ্বারা পরিচালিত টেলিভিশন সিরিজে অভিনয় করতেন, এরপর হঠাৎ তিনি মণি রত্নম এর আলাইপায়ুদে (২০০০) চলচ্চিত্রে অভিনেতা মাধবন এর বৌদি চরিত্রে অভিনয়ের সুযোগ পেয়ে যান। তিনি এস. শঙ্কর এর আন্নিয়ান (২০০৫) চলচ্চিত্রে আইয়াঙ্গার পত্নী হিসেবে অভিনয় করেছিলেন। ২০১৩ সাল পর্যন্ত শ্রীরঞ্জিনী মোট ৫৪ টি চলচ্চিত্রে অভিনয় করেছেন। "My First Break"। ১৮ সেপ্টেম্বর ২০০৯ – The Hindu-এর মাধ্যমে।  "'I want to play a modern mom'"। ৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।
ভৌত ধ্রুবক

পদার্থবিজ্ঞানে, একটি ভৌত ধ্রুবক হল একটি ভৌত রাশির মান যা সার্বজনীন হিসেবে গৃহীত হয় এবং বিশ্বাস করা হয় যে এর মান সময়ের সাথে পরিবর্তিত হয় নাা। 1The values are given in the so-called concise form; the number in brackets is the standard uncertainty, which is the value multiplied by the relative standard uncertainty. 2This is the value adopted internationally for realizing representations of the volt using the Josephson effect. 3This is the value adopted internationally for realizing representations of the ohm using the quantum Hall effect. জ্যোতির্বিজ্ঞান ধ্রুবক বৈজ্ঞানিক ধ্রুবক (ব্যক্তির নামে নামাঙ্কিত) Fine-tuned universe Physical law CODATA আণবিক একক প্লাঙ্ক একক John D. Barrow, 2002. The Constants of Nature. Pantheon Books. CODATA Recommendations - 2002 CODATA Internationally recommended values of the Fundamental Physical Constants
কন্দস্বামী

কন্দস্বামী (তামিল: கந்தசாமி) হচ্ছে ২০০৯ সালে মুক্তিপ্রাপ্ত একটি তামিল চলচ্চিত্র। সুশী গণেশ পরিচালিত এই চলচ্চিত্রটিতে বিক্রম এবং শ্রিয়া সরন মুখ্য ভূমিকায় অভিনয় করেছিলেন। সুপারহিরো ঘরানার এই চলচ্চিত্রে বিক্রম সুপারহিরো ছিলেন। চলচ্চিত্রটির নায়িকা ছিলেন শ্রিয়া সরন, এছাড়াও চলচ্চিত্রটিতে প্রভু, আশিষ বিদ্যার্থী, কৃষ্ণ, মুকেশ তিওয়ারি, মনসুর আলি খান, ভাদিভেলু এবং ওয়াই জি মহেন্দ্র ছিলেন। চলচ্চিত্রটির গানগুলোর সুরকার ছিলেন দেবী শ্রী প্রসাদ এবং তিনি আবহ সঙ্গীতও পরিচালনা করেছিলেন। ২০০৯ সালের ১৭ই মে চলচ্চিত্রটির সাউন্ডট্র্যাক মুক্তি পায় এবং চলচ্চিত্রটি মুক্তি পায় ২১ আগস্ট ২০০৯ তারিখে। কন্দস্বামী চলচ্চিত্রটি একই দিনে তেলুগু ভাষায় মাল্লান্না নামে মুক্তি দেওয়া হয়েছিলো, বহু পরে ২০১৮ সালে এটি হিন্দি ভাষায় অনুবাদ করে টেম্পার ২ নামে ইউটিউবে বের করে গোল্ডমাইন্স টেলিফিল্মস, এবং এটি বাংলাদেশে মোস্ট ওয়েলকাম (২০১২) নামে পুনঃনির্মিত হয়েছিলো যেখানে অনন্ত জলিল অভিনয় করেন। বিক্রম - কন্দস্বামী আইপিএস, মাল্লান্না আইপিএস (তেলুগু), সিবিআইতে পুলিশ সুপারিনটেন্ডেন্ট প্রভু - পরনধমন আইপিএস, সিবিসিআইডি এর ডিআইজি কৃষ্ণ - কৃষ্ণ রাও আইপিএস, সিবিআই এর জয়েন্ট ডাইরেক্টর শ্রিয়া সরন - সুব্বুলক্ষ্মী পোন্নুস্বামী আশিষ বিদ্যার্থী - পোল্লুর পরমজ্যোতি পোন্নুস্বামী, শিল্পপতি, সুব্বুলক্ষ্মীর বাবা ২০০২ সালের সুপারহিরো চলচ্চিত্র সামুরাই এর সফলতার পর বিক্রম আরেকটি সুপারহিরো চলচ্চিত্রে অভিনয় করতে চেয়েছিলেন। ২০০৭ এর জানুয়ারীতে খবর আসে যে অভিনেতা বিক্রমকে নিয়ে পরিচালক সুশী গণেশ কন্দস্বামী নামের একটি চলচ্চিত্র বের করবেন যেটি ২০০৭ এরই দিওয়ালিতে মুক্তি পাবে। ২০০৭ সালেরই চলচ্চিত্র শিবাজিঃ দ্যা বস এর নায়িকা শ্রিয়া সরনকে কন্দস্বামী তে নেওয়ার সিদ্ধান্ত চূড়ান্ত করা হয়। চলচ্চিত্রটি বানাতে দেরি হয়ে গিয়েছিলো বিক্রম এবং শ্রিয়ার ব্যস্ততার কারণে। বীরান "Kanthaswamy... When?"। Behindwoods। ২ মার্চ ২০০৯। সংগ্রহের তারিখ ৫ আগস্ট ২০১২।  "Susi-Hari venture named 'Kandasamy'"। Nowrunning.com। ২০০৭। ১৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০০৭।  "What makes Shriya click?"। Indiaglitz.com। ২০০৭। ২ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০০৭।  ইন্টারনেট মুভি ডেটাবেজে কন্দস্বামী (ইংরেজি)
রান (২০০২-এর চলচ্চিত্র)

রান (তামিল: ரன்) হচ্ছে ২০০২ সালের একটি তামিল প্রণয়ধর্মী-সহিংস ঘরানার চলচ্চিত্র। এন লিঙ্গস্বামী দ্বারা পরিচালিত চলচ্চিত্রটি মাধবন এবং মীরা জেসমিন মুখ্য ভূমিকায় অভিনয় করেছিলেন। চলচ্চিত্রটিতে এছাড়াও রঘুবরণ, অনু হাসান, বিবেক এবং অতুল কুলকার্নী ছিলেন। চলচ্চিত্রটির সঙ্গীত পরিচালক ছিলেন বিদ্যাসাগর। চলচ্চিত্রটি ছিলো ব্যবসাসফল এবং দর্শকপ্রিয়, তেলুগু ভাষায় কিছু দৃশ্য নতুন করে শুটিং করে চলচ্চিত্রটি মুক্তি দেয়া হয়েছিলো এবং ২০০৪ সালে চলচ্চিত্রটির হিন্দি সংস্করণে (একই শিরোনামে) অভিষেক বচ্চন এবং ভূমিকা চাওলা অভিনয় করেছিলেন যেটির পরিচালনা এই চলচ্চিত্রেরই চিত্রগ্রাহক জীব করেছিলেন। মাধবন - শিব মীরা জেসমিন - প্রিয়া রঘুবরণ - শিবের দুলাভাই অতুল কুলকার্নী - ভাস্কর বিবেক - মোহন অনু হাসান - শিবের বোন মাধবন চলচ্চিত্রটিতে অভিনয়ের জন্য ২০০২ সালের জানুয়ারীতে স্বাক্ষর করেন, পরিচালক লিঙ্গস্বামীর কথা শুনে মাধবন অভিভূত হয়েছিলেন এবং এই রানই ছিলো মাধবনের প্রথম মারপিটধর্মী চলচ্চিত্র। মণি রত্নম মাধবনকে বলেছিলেন যে কিছুটা ভিন্ন ধারার চলচ্চিত্রে অভিনয় করার সুযোগ পেলে করতে কারণ মাধবনের পরিচিতি 'প্রণয়ধর্মী নায়ক' হিসেবে হয়ে গিয়েছিলো। মাধবন রান এর জন্য নিজের আট কেজি ওজন কমিয়ে ছিলেন। বিদ্যা বালনকে মুখ্য অভিনেত্রী হিসেবে নেয়ার কথা প্রথমে ভাবা হলেও পরে নেয়া হয়নি, এরপর রায়মা সেনকে বলা হয় চলচ্চিত্রটিতে অভিনয় করার জন্য কিন্তু রায়মার তামিল ভাষা শিখতে অনেক সময় লেগে যাচ্ছিলো। এরপর মালয়ালম চলচ্চিত্র অভিনেত্রী মীরা জেসমিনকে রান এ অভিনয়ের প্রস্তাব দিলে তিনি সাথে সাথেই রাজী হয়ে যান, মীরা তামিল ভাষা পারতেন, এবং এই রানই ছিলো মীরা অভিনীত প্রথম তামিল ভাষার চলচ্চিত্র। "The Hindu : Switching over to action"। Thehindu.com। ৯ মার্চ ২০০৩ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।  "The Hindu : Mad about 'Maddy'"। Thehindu.com। ৫ মে ২০০৩ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।  "Run : - : Starring Madhavan and Meera Jasmine"। Angelfire.com। সংগ্রহের তারিখ ১৮ জুলাই ২০১৮।  "The Vidya magic!"। ২২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।  "rediff.com, Movies: Gossip from the southern film industry"। Rediff.com। সংগ্রহের তারিখ ১৮ জুলাই ২০১৮।  "Archived copy"। ২৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৬।  ইন্টারনেট মুভি ডেটাবেজে রান (ইংরেজি)
ফিল্মফেয়ার পুরস্কার দক্ষিণ

ফিল্মফেয়ার পুরস্কার দক্ষিণ হচ্ছে দ্য টাইমস গ্রুপ কর্তৃক প্রতিবছর প্রদানকৃত ফিল্মফেয়ার পুরস্কারের দক্ষিণ ভারতীয় অংশ, যা দক্ষিণ ভারতীয় চলচ্চিত্র শিল্পে পেশাদার শিল্পী, কলাকৌশলীদের অসামান্য অবদানের জন্য প্রদান করা হয়। তামিল, তেলুগু, মালয়ালম, ও কন্নড় অভিনেতারা মঞ্চে তাদের প্রতিভা বিকশিত করেন। ১৯৫৩ সালের মুক্তিপ্রাপ্ত হিন্দি চলচ্চিত্রের পুরস্কার ১৯৫৪ সালে প্রদানের মাধ্যমে বলিউডে তাদের অগ্রযাত্রা শুরু হয়। ১৯৬৩ সালের চলচ্চিত্রের জন্য প্রদানকৃত ১৯৬৪ সালের পুরস্কারে তারা তামিল, তেলুগু, বাংলা ও মারাঠি ভাষার চলচ্চিত্রের জন্য শ্রেষ্ঠ পিকচার পুরস্কার যুক্ত করে। পুরস্কারটি ১৯৬৭ সাল থেকে মালয়ালম চলচ্চিত্রের জন্য প্রদান করা হচ্ছে, এবং ১৯৭০ সাল থেকে কন্নড় চলচ্চিত্রের প্রদান করা হচ্ছে। সব ইন্ডাস্ট্রিই তাদের নিজস্ব অনুষ্ঠানের মাধ্যমে প্রতি বছর পুরস্কারটি প্রদান করে থাকেন, যা প্রধানত চেন্নাই এবং হায়দ্রাবাদে আয়োজন করা হয়। ফিল্মফেয়ার সেরা চলচ্চিত্র পুরস্কার - তামিল উইকিমিডিয়া কমন্সে ফিল্মফেয়ার পুরস্কার দক্ষিণ সংক্রান্ত মিডিয়া রয়েছে। দাপ্তরিক ওয়েবসাইট ফিল্মফেয়ার পুরস্কার দক্ষিণ ২০১৮ | কন্নড় ফিল্মফেয়ার পুরস্কার বিজয়ীদের তালিকা ফিল্মফেয়ার পুরস্কার দক্ষিণ ২০১৮ | তেলুগু ফিল্মফেয়ার পুরস্কার বিজয়ীদের তালিকা ফিল্মফেয়ার পুরস্কার দক্ষিণ ২০১৮ | মালয়ালম ফিল্মফেয়ার পুরস্কার বিজয়ীদের তালিকা ফিল্মফেয়ার পুরস্কার দক্ষিণ ২০১৮ | তামিল ফিল্মফেয়ার পুরস্কার বিজয়ীদের তালিকা
শেখ কামাল স্টেডিয়াম (দ্ব্যর্থতা নিরসন)

শেখ কামাল স্টেডিয়াম শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ শেখ কামাল স্টেডিয়াম, কুষ্টিয়া - কুষ্টিয়া জেলায় অবস্থিত বাংলাদেশের স্টেডিয়াম। শেখ কামাল স্টেডিয়াম, নীলফামারী - নীলফামারী জেলায় অবস্থিত বাংলাদেশের স্টেডিয়াম। শেখ কামাল স্টেডিয়াম, লালমনিরহাট - লালমনিরহাট জেলায় অবস্থিত বাংলাদেশের স্টেডিয়াম। শেখ কামাল স্টেডিয়াম, রাজশাহী বিশ্ববিদ্যালয় - রাজশাহী বিশ্ববিদ্যালয়ে অবস্থিত স্টেডিয়াম। শেখ কামাল আন্তর্জাতিক ক্রিকেট স্টেডিয়াম, কক্সবাজার - কক্সবাজার জেলায় অবস্থিত বাংলাদেশের একটি আন্তর্জাতিক ক্রিকেট স্টেডিয়াম। শেখ কামাল আন্তর্জাতিক ক্রিকেট স্টেডিয়াম, গোপালগঞ্জ - গোপালগঞ্জ জেলায় অবস্থিত বাংলাদেশের একটি প্রস্তাবিত আন্তর্জাতিক ক্রিকেট স্টেডিয়াম। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।